Il-Pulizija qed iżżomm żewġ Russi wara rapporti li rċevew li bdew jippruvaw iwaddbu nies il-baħar fix-Xatt ta’ Tas-Sliema. Persuni li s-Sibt filgħodu kienu mexjin għall-affari tagħhom fix-Xatt ta’ Tas-Sliema ċemplu l-għassa tal-pulizija u rrappurtaw li żewġ persuni avviċinahom u ppruvaw jitfgħuhom il-baħar bil-ħwejjeġ b’kollox! Il-Pulizija marru ix-xatt minnufih u sabu żewġ Russi lebsin biss il-qalziet ta’ taħt u li dehru xurbana.  Huma ttieħdu l-għassa ta’ Tas-Sliema Il-Pulizija ta’ Tas-Sliema jiffaċċjaw ta’ spiss ċirkustanzi ta’ barranin xurbana. Bħal-lum tmint’ijiem tfajla mill-Każakistan b’passaport Ġermaniż ġiet arrestata u tressqet il-Qorti wara li żifnet bil-bikini f’marċ ta’ festa li fih kien hemm statwa tal-Madonna. It-tfajla stess ammettiet li kienet xurbana u talbet skuża. It-tfajla li hi disinjatriċi tal-moda ħarġet t-shirts għall-bejgħ u qalet li l-qligħ se jmur għall-parroċċa ta’ Stella Maris f’Tas-Sliema stess. Ara wkoll: http://www.tvm.com.mt/news/qal-li-beda-jitfa-n-nies-il-bahar-bhala-cajta/